РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  44

от заседание на Комисия ”Професионална квалификация,
информационни технологии и статистика” на ВСС,
проведено на 03.12.2013 г.

Днес, 03.12.2013 г. /вторник/ от 09.15 часа се проведе заседание на комисия “Професионална квалификация, информационни технологии и статистика” на ВСС, в състав:

ПРЕДСЕДАТЕЛ:	Румен Георгиев
ЗАМ. ПРЕДСЕДАТЕЛ:       Мария Кузманова
     ЧЛЕНОВЕ:	Галина Карагьозова
						Даниела Костова
					Елка Атанасова
					Михаил Кожарев
                                                	Юлия Ковачева

На заседанието присъстваха експертните сътрудници към комисията: Валери Михайлов – директор дирекция „Информационни системи”, Светослав Неделчев - главен експерт дирекция „Информационни системи” и Мирослава Чирпъкова – системен администратор дирекция „Информационни системи”.

По т. 1 присъстваха Даниела Берберова и Константин Касабов - представители на Държавна агенция „Архиви”.

1. ОТНОСНО: Среща с представители на Държавна агенция „Архиви” във връзка с искането за индивидуалната номенклатура на делата и сроковете на съхранение за въвеждане в Административната информационна система (АИС).
След проведеното обсъждане с  представители на Държавна агенция „Архиви”,

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

1.1  ПРЕПРАЩА писмото от Държавна агенция „Архиви” на органите на съдебната власт.
1.2 УКАЗВА на Административните ръководители, да предпримат действия за въвеждане на номенклатурния индекс на делата и преписките за архив в АИС, както и съобразяване с чл. 4 (4) от Наредбата за вътрешния оборот на електронни документи и документи на хартиен носител в администрациите, което ще осигури запазването на документите, обект на Националния архивен фонд.

2. ОТНОСНО: Доклад за извършена проверка в Софийски градски съд във връзка с публикувана статия в електронния сайт на „Правен свят”.

Комисия “ Професионална квалификация, информационни технологии и статистика” предлага на Висшия съдебен съвет да приеме следното решение:

ПРОЕКТ:

ВИСШИЯТ СЪДЕБЕН СЪВЕТ
Р Е Ш И :

1.	Приема доклада на Даниела Костова и Елка Атанасова – членове на ВСС и Валери Михайлов – директор дирекция „ИС” АВСС за извършена проверка в Софийски градски съд във връзка с изнесена информация в електронен сайт „Правен свят” от 23.10.2013г. в статия именувана „Уникално дело срещу ВАС се натъква на (не)обичайни спънки в СГС”.
2.	Докладът да се изпрати на Министъра на правосъдието, Главния прокурор, Председателя на Върховния касационен съд, Председателя на Софийски градски съд и г-жа Вивиан Рединг, Заместник председател на Европейската комисия.

3. ОТНОСНО:  Извлечение от протокол № 45/25.11.2013 г. от заседание на КПУКИИВСС относно писмо на Пенка Богданова – зам.-главен прокурор при ВКП във връзка с електронното разпределение на делата на принципа на случайния подбор в ПРБ чрез въвеждането на УИС-2.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

3.1. Приема за сведение писмото на Пенка Богданова – зам.-главен прокурор при ВКП във връзка с електронното разпределение на делата на принципа на случайния подбор в ПРБ чрез въвеждането на УИС-2.

4. ОТНОСНО: Определяне на ит-специалисти, с които да се сключи договор, съгласно решение на ВСС по протокол № 46/21.11.2013 г., за изготвяне на становище по направените доработки в Law Choice и АСУД, съгласно решение на ВСС по протокол № 42/31.10.2013 г., т. 13.5.

Комисия “ Професионална квалификация, информационни технологии и статистика” предлага на Висшия съдебен съвет да приеме следното решение:

ПРОЕКТ:

ВИСШИЯТ СЪДЕБЕН СЪВЕТ
Р Е Ш И :

1.	Да се сключи договор с проф.дмн. Евгения Стоименова, научен секретар към БАН по „Информационни и комуникационни науки и технологии" и „Енергийни ресурси и енергийна ефективност", ръководител секция „Вероятности и статистика" в Института по математика и информатика – БАН за изготвяне на становище по направените доработки в Law Choice и АСУД, съгласно решение на ВСС по протокол № 42/31.10.2013 г., т. 13.5.
2.	Утвърждава определените от Гражданския съвет ит-специалисти Димитър Димитров – НПО Разград, Димитър Керелов – представител от БСА, Атанас Попов, Димитрина Полимирова – предложени от шест НПО, които да извършат експертиза, съгласно решение на ВСС по протокол № 42/31.10.2013 г., т. 13.5. 

5. ОТНОСНО: Писмо от зам.-председателя на Окръжен съд гр. Велико Търново с приложено становище с предложения за промени и изготвяне на указания при постановяването на индексите, отразяващи резултатите от инстанционната проверка.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

5.1. Приема за сведение писмото от зам.-председателя на Окръжен съд гр. Велико Търново.
5.2. Предложения за промени и изготвяне на указания при постановяването на индексите, отразяващи резултатите от инстанционната проверка да се събират за обобщаване от Мая Атанасова - главен експерт-юрисконсулт дирекция „Правна”АВСС.

6. ОТНОСНО: Писмо от председателя на Районен съд гр. Първомай относно постановяването на индексите, отразяващи резултатите от инстанционната проверка.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

6.1. Приема за сведение и обобщаване писмото от председателя на Районен съд гр. Първомай.

7. ОТНОСНО: Искане от председателя на Районен съд гр. Асеновград за вътрешно компенсирана промяна на бюджетната сметка за закупуване на 3 броя компютърни конфигурации и звукозаписна техника на обща стойност 4 800 лева.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

7.1. Не възразява извършване на вътрешно компенсирана промяна на бюджетната сметка на Районен съд гр. Асеновград за закупуване на 3 броя компютърни конфигурации и звукозаписна техника на обща стойност 4 800 лева.
7.2. Изпраща искането от председателя на Районен съд гр. Асеновград на комисия „Бюджет и финанси” на ВСС, по компетентност.

8. ОТНОСНО: Искане от председателя на Районен съд гр. Гоце Делчев за закупуване на батерии за UPS за сървър и батерии за UPS за компютри.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

8.1. Искането от председателя на Районен съд гр. Гоце Делчев за закупуване на батерии за UPS за сървър и батерии за UPS за компютри на стойност 1 580 лева, е основателно.
8.2. Изпраща искането от председателя на Районен съд гр. Гоце Делчев на комисия „Бюджет и финанси” на ВСС, по компетентност.

9. ОТНОСНО: Предложение от Калин Калпакчиев – член на ВСС относно писмо от Вергиния Мичева-Русева – съдия в Окръжен съд гр. Разград, командирована в СГС, в което се поставят принципни въпроси във връзка с приложението на Конвенцията на ООН за правата на хората с увреждания от 2006 г.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

9.1. Да се изпрати предложението от Калин Калпакчиев – член на ВСС и писмото от Вергиния Мичева-Русева – съдия в Окръжен съд гр. Разград, командирована в СГС, в което се поставят принципни въпроси във връзка с приложението на Конвенцията на ООН за правата на хората с увреждания от 2006 г., на Националния институт на правосъдието, за становище.

10. ОТНОСНО: Молба от Светослав Василев – следовател в отдел 01 на НСлС, задочен докторант на СУ „Св. Климент Охридски”, за становище относно право за ползване на отпуск по чл. 169, ал. 1 от КТ.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

10.1. Изразява становище, че няма пречка Светослав Василев – следовател в отдел 01 на НСлС, задочен докторант на СУ „Св. Климент Охридски”, да ползва отпуск по чл. 169, ал. 1 от КТ.
10.2. Изпраща молбата от Светослав Василев – следовател в отдел 01 на НСлС, задочен докторант на СУ „Св. Климент Охридски”, на Комисия по правни въпроси на ВСС, по компетентност.

11. ОТНОСНО: Информация за предстоящи отпуски на членовете на ВСС в КПКИТС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

11.1. Приема за сведение информацията за предстоящи отпуски на членовете на ВСС в КПКИТС.

12.ОТНОСНО: Регистрирани електронни пощенски кутии за всеки съд в домейна justice.bg.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

12.1. Списъкът на регистрираните пощенски кутии за всеки съд в домейна justice.bg да се предостави на всички постоянни комисии на ВСС за сведение.

ПРЕДСЕДАТЕЛ
НА КОМИСИЯТА: 

РУМЕН ГЕОРГИЕВ

Директор дирекция 
„Информационни системи” АВСС:
Валери Михайлов........................

Сътрудник на комисия:
Светла Кирилова........................